	







ประกาศองค์การบริหารส่วนตำบลโนนรัง
เรื่อง ประกาศใช้แผนการดำเนินงาน ประจำปีประมาณ พ.ศ. 2570
		---------------------------------------------------

		บัดนี้นายกองค์การบริหารส่วนตำบลโนนรัง จึงประกาศใช้แผนการดำเนินงานประจำปีงบประมาณ  พ.ศ. 2570 เพื่อนำไปปฏิบัติและใช้เป็นแนวทางของการจัดทำแผนพัฒนาท้องถิ่น แผนการใช้จ่ายเงินรายละเอียดปรากฏแนบท้ายประกาศฉบับนี้ และสามารถดาวน์โหลดรายละเอียดเพิ่มเติมได้ที่ www.nonrung.go.th		

องค์การบริหารส่วนตำบลโนนรัง
อำเภอชุมพวง  จังหวัดนครราชสีมา

							งานนโยบายและแผน
					สำนักงานปลัดองค์การบริหารส่วนตำบลโนนรัง

คำนำ

		ดังนั้น องค์การบริหารส่วนตำบลโนนรัง จึงได้จัดทำแผนการดำเนินงาน ประจำปีงบประมาณ พ.ศ. ๒๕68  เพื่อแสดงถึงรายละเอียดของแผนงาน/โครงการพัฒนา และกิจกรรมการพัฒนา ที่ดำเนินการจริงทั้งหมดในพื้นที่ขององค์การบริหารส่วนตำบล ทำให้แนวทางการดำเนินงานมีความชัดเจนขึ้นในการปฏิบัติ รวมทั้งมีการประสานบูรณาการ การทำงานกับหน่วยงานต่าง ๆ ในพื้นที่ เพื่อให้การพัฒนามีประสิทธิภาพมากยิ่งขึ้น

แผนการดำเนินงาน ประจำปีงบประมาณ พ.ศ. 2570
องค์การบริหารส่วนตำบลโนนรัง
ส่วนที่ ๑
๑.๑ บทนำ

รัฐธรรมนูญแห่งราชอาณาจักรไทย พ.ศ. 25๖๐ ซึ่งเป็นรัฐธรรมนูญฉบับปัจจุบันให้ความสำคัญกับการกระจายอำนาจให้แก่องค์กรปกครองส่วนท้องถิ่นโดยกำหนดกรอบความเป็นอิสระในการกำหนดนโยบาย การปกครอง การบริหาร การบริหารงานบุคคล การเงินและการคลัง และมีอำนาจหน้าที่ของตนเองโดยเฉพาะ นอกจากนี้พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ.2542 ได้บัญญัติให้มีองค์กรรับผิดชอบในการจัดทำแผนการกระจายอำนาจให้แก่การปกครองส่วนท้องถิ่น พระราชบัญญัติบริหารงานบุคคลส่วนท้องถิ่น พ.ศ. 2542 พระราชบัญญัติว่าด้วยการเข้าชื่อเสนอข้อบัญญัติท้องถิ่น พ.ศ.2542 พระราชบัญญัติว่าด้วยการลงคะแนนเสียงเพื่อถอดถอนสมาชิกสภาท้องถิ่นหรือผู้บริหารท้องถิ่น พ.ศ.2542 ซึ่งจุดหมายดังกล่าวจัดทำขึ้นเพื่อให้กระจายอำนาจเป็นไปอย่างโปร่งใสและสามารถตรวจสอบได้ องค์กรปกครองส่วนท้องถิ่นจึงมีอำนาจกว้างขวางขึ้น ซึ่งมิใช่มีหน้าที่บริการสาธารณะพื้นฐานแก่ประชาชนในท้องถิ่นเท่านั้น แต่รวมไปถึงการพัฒนาคุณภาพชีวิต การพัฒนาเศรษฐกิจและสังคมท้องถิ่น และเป็นองค์กรที่เปิดให้ประชาคมท้องถิ่นมีส่วนร่วมในการบริหารและตรวจสอบการปฏิบัติงานขององค์การบริหารส่วนตำบลมาก
องค์การบริหารส่วนตำบลโนนรัง ได้จัดทำแผนพัฒนาท้องถิ่นซึ่งเป็นแผนที่กำหนดยุทธศาสตร์แนวทางการพัฒนาองค์การบริหารส่วนตำบลโดยแสดงถึงวิสัยทัศน์ พันธกิจ และจุดมุ่งหมายในการพัฒนา ในช่วง 5 ปี (พ.ศ. 25๖6 – ๒๕70) และเชื่อมโยงกับการวางแผนเพื่อจัดทำงบประมาณประจำปี เนื่องจากมีลักษณะเป็นการกำหนดรายละเอียดแผนงาน โครงการพัฒนาที่จัดขึ้นสำหรับงบประมาณแต่ละปี โดยครอบคลุมระยะเวลา 5 ปี ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่3) พ.ศ. 2561 ประกอบหนังสือกระทวงมหาดไทย ด่วนที่สุดที่ มท ๐๘๑๐.๓/ว๐๖๐๐ ลงวันที่ ๑๐ ตุลาคม ๒๕๕๙ องค์การบริหารส่วนตำบลโนนรังโดยคณะกรรมการสนับสนุนการจัดทำแผนพัฒนาองค์การบริหารส่วนตำบลโนนรังและคณะกรรมการพัฒนาองค์การบริหารส่วนตำบลโนนรัง จึงได้จัดทำแผนดำเนินงานประจำปีงบประมาณ พ.ศ. 2570 ตามรูปแบบที่กำหนดตามหนังสือดังกล่าว โดยปรับเปลี่ยนจาก “แนวทางการพัฒนา” เป็น “แผนงาน” เพื่อให้สอดคล้องกับรูปแบบแผนพัฒนาท้องถิ่น โดยมีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ขององค์การบริหารส่วนตำบล ประจำปีงบประมาณ พ.ศ. 2570 ขององค์การบริหารส่วนตำบลโนนรังขึ้นและเพื่อกำหนดแนวทางในการดำเนินงานของโครงการต่างๆที่ได้รับการอนุมัติให้ดำเนินงานในปีงบประมาณ           พ.ศ.2570 มีความชัดเจนในการปฏิบัติมากขึ้นและมีการประสานและบูรณาการการทำงานเกี่ยวกับหน่วยงานอื่นๆ รวมทั้งการจำแนกรายละเอียดต่างๆของแผนงาน/โครงการในแผนการดำเนินงาน เพื่อให้การติดตามและประมวลผลเมื่อสิ้นปีมีความสะดวกมากขึ้น
คณะกรรมการสนับสนุนการจัดทำแผนการพัฒนาองค์การบริหารส่วนตำบลโนนรังมุ่งหวังว่าแผนการดำเนินงานฉบับนี้จะเป็นประโยชน์ต่อการบริหารจัดการ การติดตามและประมวลผลการนำแผนพัฒนาไปปฏิบัติใช้เป็นอย่างดี


๑.๒ วัตถุประสงค์ของแผนการดำเนินงาน

	1. เพื่อให้แผนการดำเนินงานมีจุดมุ่งหมายแสดงถึงรายละเอียดของแผนงาน/โครงการพัฒนาและกิจกรรมการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น       เป็นแนวทางในการดำเนินงานในปีงบประมาณนั้นขององค์กรปกครองส่วนท้องถิ่น มีความชัดเจนในการปฏิบัติมากขึ้น ลดความซ้ำซ้อนของโครงการ มีการประสานและบูรณาการทำงานกับหน่วยงานและจำแนกรายละเอียดต่างๆ ของแผนงาน/โครงการ ในแผนการดำเนินงาน
	2. เพื่อให้แผนการดำเนินงานเป็นเครื่องมือสำคัญในการบริหารงานของผู้บริหารท้องถิ่น ในการควบคุมการดำเนินงานให้เป็นไปอย่างเหมาะสม และมีประสิทธิภาพ
	3. เพื่อให้แผนการดำเนินงาน เป็นแผนงานที่กำหนดรายละเอียดของโครงการ/กิจกรรมการพัฒนาที่ดำเนินการในพื้นที่ขององค์กรปกครองส่วนท้องถิ่น โดยโครงการ/กิจกรรมการพัฒนา ที่บรรจุในแผนการดำเนินงานจะมีที่มาจาก
		3.1 งบประมาณรายจ่ายประจำปี งบประมาณรายจ่ายเพิ่มเติม ขององค์กรปกครองส่วนท้องถิ่น (รวมทั้งเงินอุดหนุนที่องค์กรปกครองส่วนท้องถิ่นอุดหนุนให้หน่วยงานอื่นดำเนินการ)
		3.2 โครงการ กิจกรรม การพัฒนาขององค์กรปกครองส่วนท้องถิ่นที่เกิดจากการจ่ายขาดเงินสะสม เงินอุดหนุนเฉพาะกิจหรืองบประมาณรายจ่ายอื่นๆ ที่ดำเนินการตามโครงการพัฒนาท้องถิ่น
		3.3 โครงการ/กิจกรรมการพัฒนาที่องค์กรปกครองส่วนท้องถิ่นดำเนินการเองโดยไม่ใช้งบประมาณ (ถ้ามี)
		3.4 โครงการ/กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น (สำหรับองค์การบริหารส่วนจังหวัด ให้รวบรวมข้อมูลโครงการ/กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่นๆ ที่มีลักษณะการดำเนินงานครอบคลุมพื้นที่หลายองค์กรปกครองส่วนท้องถิ่นหรือเป็นโครงการ/กิจกรรมการพัฒนาที่มีความคาบเกี่ยวต่อเนื่องระหว่างองค์กรปกครองส่วนท้องถิ่น) โดยให้องค์กรปกครองส่วนท้องถิ่นตรวจสอบจากแผนปฏิบัติราชการประจำปีของจังหวัดหรืออาจสอบถามไปยังหน่วยงานต่างๆ ที่เกี่ยวข้อง
		3.5 โครงการ/กิจกรรมการพัฒนาอื่นๆ ที่องค์กรปกครองส่วนท้องถิ่นพิจารณาเห็นว่าจะเกิดประโยชน์ในการประสานการดำเนินงานในพื้นที่

๑.๓ ขั้นตอนการจัดทำแผนการดำเนินงาน
ระเบียบการจัดทำแผนการดำเนินงาน

	ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่ 2) พ.ศ. 2559 ข้อ 4 ได้กำหนดให้จัดทำแผนการดำเนินงานตามข้อ 26 และ ข้อ 27 ว่า การจัดทำแผนการดำเนินงานให้ดำเนินการตามระเบียบนี้โดยมีขั้นตอนดำเนินการดังนี้
	1. คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยงานราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น
	2. คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน
	3. แผนการดำเนินงานให้จัดทำเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงาน/โครงการจากหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้นการขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น
	การจัดทำแผนการดำเนินงานเพิ่มเติม
	ภายหลังจากองค์กรปกครองส่วนท้องถิ่นได้จัดทำแผนการดำเนินงานแล้วหากองค์กรปกครองส่วนท้องถิ่นมีการจัดตั้งงบประมาณเพิ่มเติมหรือได้รับแจ้งแผนงาน/โครงการเพิ่มเติมจากหน่วยงานราชการ ส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ดำเนินการในพื้นที่องค์กรปกครองส่วนท้องถิ่นในปีงบประมาณนั้น ให้องค์กรปกครองส่วนท้องถิ่นดำเนินการจัดทำแผนการดำเนินงานให้แล้วเสร็จภายใน       30 วัน นับแต่มีการจัดตั้งงบประมาณเพิ่มเติมหรือได้รับแจ้งแผนงาน/โครงการเพิ่มเติมจากหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ (โดยให้จัดทำเป็นแผนการดำเนินงานเพิ่มเติม          ฉบับที่ 1,2,3,4,......)
	ร่างแผนการดำเนินงานให้พิจารณาจัดหมวดหมู่ให้สอดคล้องกับยุทธศาสตร์และแผนงานขององค์กรปกครองส่วนท้องถิ่น ที่กำหนดไว้ในยุทธศาสตร์การพัฒนาขององค์กรปกครองส่วนท้องถิ่น               และสอดคล้องกับแผนพัฒนาท้องถิ่น
ระยะเวลาในการจัดทำแผนการดำเนินงาน
	แผนการดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงาน/โครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินการในพื้นที่องค์การบริหารส่วนตำบลในปีงบประมาณนั้น เพื่อให้ดำเนินโครงการได้ในปีงบประมาณนั้น
	การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

แนวทางในการจัดทำแผนการดำเนินงาน
	แผนการดำเนินงานเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งยังเป็นเครื่องมือในการติดตามการดำเนินงาน และการประเมินผล ดังนั้นแผนการดำเนินงานจึงมีแนวทางในการจัดทำดังนี้
	๑. เป็นแผนที่แยกออกมาจากแผนพัฒนา และมีลักษณะเป็นแผนดำเนินการ (Action plan)
	๒. จัดทำหลังจากที่ได้มีการจัดทำงบประมาณรายจ่ายประจำปีแล้ว
	๓. แสดงถึงเป้าหมาย รายละเอียดกิจกรรม งบประมาณ ระยะเวลาที่ชัดเจน และแสดงถึงการดำเนินงานจริง
	๔. เป็นการรวบรวมข้อมูลจากหน่วยงานที่จะเข้ามาดำเนินการในพื้นที่ขององค์กรปกครองส่วนท้องถิ่น


รายละเอียดขั้นตอนการจัดทำแผนการดำเนินงาน
ขั้นตอนที่ ๑ การเก็บรวบรวมข้อมูล
	คณะกรรมการสนับสนุนการจัดทำแผนพัฒนาท้องถิ่น เก็บรวบรวมข้อมูลโครงการ/กิจกรรม ที่จะมีการดำเนินงานจริงในพื้นที่องค์กรปกครองส่วนท้องถิ่น ซึ่งจะมีทั้งโครงการ/กิจกรรมขององค์กรปกครองส่วนท้องถิ่นแห่งนั้นเอง และโครงการ/กิจกรรมที่หน่วยงานอื่นจะเข้ามาดำเนินการในพื้นที่โดยข้อมูลดังกล่าวอาจตรวจสอบได้จากหน่วยงานในพื้นที่ และตรวจสอบจากแผนการดำเนินงานการพัฒนาจังหวัด/อำเภอ หรือกิ่งอำเภอแบบบูรณาการ

ขั้นตอนที่ ๒ การจัดทำร่างแผนการดำเนินงาน
	คณะกรรมการสนับสนุนการจัดทำแผนพัฒนาท้องถิ่น จัดทำร่างแผนการดำเนินงาน โดยพิจารณาจัดหมวดหมู่ให้สอดคล้องกับยุทธศาสตร์และแนวทางการพัฒนาท้องถิ่นที่กำหนดไว้ในแผนพัฒนาท้องถิ่น โดยมีเค้าโครงแผนการดำเนินงานแบ่งเป็น ๒ ส่วน คือ
	ส่วนที่ ๑ บทนำ
	ส่วนที่ ๒ บัญชีโครงการ/กิจกรรมเพื่อประกาศใช้ การประกาศแผนการดำเนินงาน

ขั้นตอนที่ ๓ การประกาศใช้แผนการดำเนินงาน
	คณะกรรมการสนับสนุนการจัดทำแผนพัฒนาท้องถิ่น นำร่างแผนการดำเนินงานเสนอผู้บริหารท้องถิ่นเพื่อประกาศใช้  การประกาศแผนการดำเนินงาน ให้องค์กรปกครองส่วนท้องถิ่นจัดทำประกาศขององค์กรปกครองส่วนท้องถิ่น เรื่อง แผนการดำเนินงานขององค์การบริหารส่วนตำบลโนนรัง ประจำปี 2570เพื่อปิดประกาศโดยเปิดเผยให้สาธารณชนได้ทราบและสามารถตรวจสอบได้


จากขั้นตอนการจัดทำแผนการดำเนินงานข้างต้นสามารถเขียนเป็นแผนภูมิได้ดังนี้

ผู้บริหารท้องถิ่น

เสนอร่างฯต่อผู้บริหารท้องถิ่น

หน่วยงานอื่น

พิจารณาร่างแผนการดำเนินงาน

เสนอร่างแผนการดำเนินงาน

จัดทำร่างแผนการดำเนินงาน

คณะกรรมการพัฒนาท้องถิ่น
คณะกรรมการสนับสนุนการ
จัดทำแผนพัฒนาท้องถิ่น
คณะกรรมการสนับสนุนการ
จัดทำแผนพัฒนาท้องถิ่น

องค์กรปกครองส่วนท้องถิ่น

รวบรวมโครงการ/กิจกรรม
คณะกรรมการสนับสนุนการ
จัดทำแผนพัฒนาท้องถิ่น


























ประกาศใช้

ผู้บริหารท้องถิ่นให้ความเห็นชอบ







๑.๔ ประโยชน์ของแผนการดำเนินงาน

	๑. ทำให้องค์กรปกครองส่วนท้องถิ่น มีทิศทางการพัฒนาที่ชัดเจน โดยใช้แผนการดำเนินงาน         เป็นเครื่องมือในการพัฒนาท้องถิ่น
	๒. องค์กรปกครองส่วนท้องถิ่น มีแผนงานโครงการพัฒนา ตรงตามความต้องการและตอบสนองปัญหาของท้องถิ่น
	๓. ทำให้การพัฒนาในพื้นที่ขององค์กรปกครองส่วนท้องถิ่น ไม่ซ้ำซ้อนกับหน่วยงานอื่น
	๔. ประชาชนทราบล่วงหน้าว่า องค์กรปกครองส่วนท้องถิ่น จะดำเนินการกิจกรรมหรือมีโครงการพัฒนาอะไรในพื้นที่บ้าง เพื่อใช้เป็นข้อมูลในการติดตามและตรวจสอบการดำเนินงานขององค์กรปกครองส่วนท้องถิ่น ให้เป็นไปด้วยความถูกต้องโปร่งใส

ส่วนที่ ๒
บัญชีโครงการ/กิจกรรม/งบประมาณ
แผนการดำเนินงาน ประจำปีงบประมาณ 2570
องค์การบริหารส่วนตำบลโนนรัง

